У інспектараў дзяржпажнагляду было яшчэ шмат і дадатковай нагрузкі. Толькі згодна непасрэднай работы па прафілактыцы пажараў ім удваіх трэба было тройчы на год праводзіць абследаванні на той момант больш за 20 на той момант гаспадарак у раёне. А паколькі пажарная часць уваходзіла ў структуру міліцыі, то даводзілася, як і іншым супрацоўнікам райаддзела, дзяжурыць згодна графіка, выконваць работу па ахове грамадскага парадку, патруляваць, выязджаць у рэйды. І адзначым, што Міхаіл Шынкевіч выдатна спраўляўся з усімі абавязкамі. Красамоўны факт: сярод неаднаразовых падзяк, аб’яўленых яму кіраўніцтвам, былі загадыі і з фармуліроўкай “…за ініцыятыву і настойлівасць пры раскрыцці асабліва небяспечных злачынстваў і праяўленае пры гэтым аператыўнае майстэрства”. Закрануўшы тэму ўзнагарод, нельга не адзначыць, што іх у паслужным спісе Міхаіла Васільевіча шмат, у тым ліку — медалі “За бездакорную службу” ўсіх трох ступеней, “Ветэран працы”, нагрудны знак “Лепшаму работніку пажарнай аховы”, юбілейныя медалі, шматлікія Ганаровыя граматы.